Orbán levélben gratulált Orbannak az új kormány megalakításáért

Orbán Viktor miniszterelnök levélben gratulált Ludovic Orbannak, a Nemzeti Liberális Párt elnökének Románia miniszterelnökévé történt megválasztásához – tájékoztatta az MTI-t Havasi Bertalan, a magyar kormányfő sajtófőnöke kedd reggel.

„Biztosíthatom, hogy Magyarország Románia új kormányával is kölcsönös tiszteleten alapuló, a két nemzet érdekeit szolgáló együttműködésre készül" – írta Orbán Viktor. Kifejtette: bízik abban, hogy konstruktív szellemben dolgozhatnak tovább a magyar–román kapcsolatok elmélyítése és egy sikeres, az erős nemzetekre épülő Európai Unió érdekében.